Fortryder at jeg ikke tog ham her med hjem fra påskeferien.
tirsdag den 10. april 2012
fredag den 30. marts 2012
Og det bedste af det hele er, at mønstret fås helt gratis her, hos hollandske misusu. Projektet er i opstarten, men det ser ud som om det er nogle ret lækre ting, Elles har tænkt sig at lave :)
mandag den 26. marts 2012
Jeg er så glad for den, min helt egen hjemmesyede jakke, og har gået og aet den indtil det blev varmt nok til at bruge den udendørs. Det er det nu, hurra for forår!
Kan for øvrigt kun varmt anbefale Lines kurser; super vejledning, masser af sy-tricks og hygge, ikke mindst. Så har du fortjent en weekend med selvforkælelse, er det bestemt et godt bud.
søndag den 4. marts 2012
De er lavet efter Taras mønster, som kan købes lige her. Oprindeligt er det vist nok lavet til noget ret tykt garn, men jeg prøvede mig frem og lavede dem med merinould på en nål. nr. 5. Og selv om jeg brugte herremodellen blev de til den stramme side. Men mønstret kan nemt skaleres op så de bliver lidt bredere.
Jeg har ikke eksperimenteret ret meget med mønstret hækling før, men det tror jeg, jeg skal til. Og det her var ret nemt at gå til.
Til afslutning brugte jeg en rest neongarn - og det er selvfølgelig ret tydeligt hvor inspirationen kommer fra. Men jeg synes det fungerer meget godt.
Ha' en dejlig søndag :)
mandag den 20. februar 2012
Sagen er, at jeg virkelig føler, jeg har ligget vandret siden årsskiftet. Ikke som "jeg er ved at give op", men mere som "hvor kunne det egentlig være fedt at sove mere end 5,5 timer om natten". I sådan en situation må man prioritere sine ressourcer, og det er desværre bloggen, der har måttet lide for det.
For nyligt fik jeg spørgsmålet om jeg helt var holdt op med at skrive her - og det var måske et meget godt spark! Så her er jeg igen, og jeg har faktisk savnet jer :)
Forstå mig ret; det her er slet ingen klage, for det er jo vanvittigt priviligeret at have så travlt med alle de projekter, Puk og jeg har sat i søen. Men jeg har indset, at kunsten måske også er at holde fri. Så det øver jeg mig i. Lige nu er jeg f.eks. et par dage i Oslo med min familie, og jeg glæder mig til at se lidt nærmere på byen. Jeg har desværre ikke rigtigt fået lavet research på hvad der skal ses inden afgang, så hvis nogle af jer har et tip eller to til landmarks eller et lille små listige steder, der bør besøges, hører jeg gerne fra jer :)
I lørdags var jeg til fødselsdag hos en veninde, og jeg lavede et lille tæppe af Zpagetti ud fra denne doilyopskrift samt en clutch med muslinger i marine cotton 8/8. Både katten Silas og Dorte satte pris på gaverne :)
lørdag den 31. december 2011
Hvis du selv vil lave noget lignende, kommer der lige en hurtig anvisning her.
Du skal bruge:
En hæklenål nr. 4 og 5
Tykt bomuldsgarn, eks. det her eller alm. tykkelse, som er lagt dobbelt. Den limefarvede er lavet i det her og den mørkegrå i det her.
Syltetøjsglas i forskellige størrelser
Med nål nr. 5: Start med at lave en række af lm til arbejdet har en længde, der kun lige præcist kan nå rundt om glasset. Det skal være ret stramt - ellers ender betrækket med at blive for stort.
Saml til en ring med en km i første lm. Hækl nu hstm rundt i en spiral indtil du er kommet dertil på glasset hvor det begynder at gå ind igen.
Her kan man vælge at tage et par masker ind, men jeg synes egentlig det er lige så nemt (og at det næsten bliver pænere) hvis man går en nål str. ned, altså skifter til nr. 4.
Hækl et par omgange til du er oppe ved toppen og afslut med en hstm, fm, km (for at få en pæn glidende overgang til sidst).
Bryd garnet og hæft ender - og voila, du har en nem gaveide!
- og godt nytår, for øvrigt :)